Wat kan alles in ‘n maand gebeur? Mens kan ‘n roman skryf, as mens NaNoWriMo glo. (Maar is dit wáár? Komaan, was julle vuil wasgoed en hang dit hier aan die draad op vir almal om te sien. Het julle dit probeer? En is dit regtig moontlik om te gaan sit en ‘n roman te begin skryf op ‘n dag as mens jou oë oopmaak sonder dat jy vooraf ‘n idee gehad wat gebroei het? En dan, binne ‘n maand, is jy klaar? Wie het dit al probeer?)
Dalk is ek ook beïnvloed deur ‘n YouTube-video wat ek vanoggend gesien het. Miskien het die stakings van die plaaswerkers dit alles gesneller. Om die onderwys te takel, kan ‘n goeie plek wees. Miskien het ons nie eens ‘n maand nodig om ‘n verskil te maak nie. Al is dit net ‘n klein verskil, hoe klink ‘n oogwenk? Groete, Naomi Share this:ShareFacebookTwitterGoogleLinkedInLike this:Like Loading... by LitNet-blogadministrateur
November 9, 2012 in Geen Kategorie
Tags: Die Van Aardes van Grootoor
Dis ‘n tema in Woody Allen se flieks. Anderdag by haar onlangse boekbekendstelling bepeins Ingrid Winterbach die kwessie: as ‘n ding albei gelyk is, wat is dit nou eintlik: snááks – of hartseer?
Ek het gisteraand Pieter-Dirk Uys se tragiese komedie, Die Van Aardes van Grootoor, in Durbanville Hoërskool se skoolsaal-ouditorium gaan kyk.
(Die stuk is voorafgegaan deur ‘n produksie van die skool se leerders self. Lees ‘n onderhoud met Jan Burger, wat kultuurhoof is by HS Durbanville, oor die skoleproduksies. Tot my spyt het ek nie die skoleproduksie gesien nie, weens werk- en gesinsverpligtinge. Maar ek kan maar net my hoed afhaal vir ‘n skool wat duidelik sy leerders slyp vir die teater en hulle ook blootstel hieraan.)
Die Van Aardes van Grootoor was vanjaar die Innibosfees se opdragproduksie. Dus het ek al met Anna-Mart van der Merwe, wat ‘n prominente rol in die stuk vertolk, asook met Albert Maritz, regisseur van Die Van Aardes, hieroor gesels. Ek hét reeds die teks onder oë gehad voor ek die onderhoude gevoer het. Maar ek was verstom oor hoe verskillend die ervaring was om oor iets te praat en om dit eerstehands te beleef.
Waaroor gaan Die Van Aardes van Grootoor?
In ‘n sin: Dis ‘n epiese sepie wat die geskiedenis van die Afrikaner saamvat.
Terwyl ek dit gekyk het, was dit snaaks. Kompleet met advertensies van die borg, Kux-seep, tussendeur. Die aanvanklike toon van die stuk is erg humoristies, soms slapstick. Daar is toilethumor betrokke. Die gehoor lag vir die uitspraak van Kux-seep (dit rym met Lux-seep, natuurlik). Nog meer skater hulle dit uit vir De Klerk Oelofse se stywe safaribroekie en die manier hoe hy daarmee paradeer, sit of staan.
Kortom, dis ‘n stuk wat sy gehoor sal laat skaterlag vir die platvloerse dinge waarvoor Afrikaanse mense dikwels lag.
Dis ook snaaks op ‘n baie meer gesofistikeerde manier. Die toneelspel is voortreflik. Ek wil-wil vir Marion Holm uitsonder (sy vertolk haar karakter wonderlik!), maar dan is daar werklik oomblikke van grootsheid vir elkeen van die ander akteurs.
Die Van Aardes van Grootoor word aangebied in verskillende episodes, asof dit werklik ‘n sepie op die televisie is. Die Van Aardes woon op die plaas Grootoor. Twee susters en een van die susters se man woon saam. Dis in ‘n tragiese tydperk, die tyd van die verskroeide aarde. ‘n Engelsman lê besoek af. Onderdrukte luste kom na die oppervlak. En in die volgende episode sien ons wie is gebore uit hierdie samekomste in die vorige episode. Dieselfde akteurs kan hulle kinders vertolk – hulle lyk selfs eenders.
In elke volgende episode word ‘n ander era van die geskiedenis hanteer. Die verbintenisse raak meer en meer bloedskandig en eienaardig. ‘n Groot pluimpie vir Pierre van Heerden wat triomfantelik in sy wit bruidskleed aan die einde van een toneel die plaas vaarwel toeroep. Die gehoor klap hierop spontaan hande.
Die seepadvertensies is van besondere belang tussendeur. Seep is iets wat alle mense gebruik, so dis ‘n baie sterk beeld. Al die temas van manlikheid, vroulikheid en rasse-verhoudinge word aangeroer.
Van rasseverhoudinge gepraat: mens kan nie glo hierdie stuk is nie verlede jaar geskryf nie, om vir Anna-Mart van der Merwe aan te haal. Noxolo Bodlani word rondgeboender as “Aia” en speel later passief-aggressief met ‘n rewolwer – totdat sy sulke profetiese dinge aanvang in die laaste episode. (Kan dit wees dat Pieter-Dirk Uys die teks in 1978 geskryf het?)
Pieter-Dirk Uys is baie slim. Die teks is oorspronklik en vlymskerp. En meervlakkig. ‘n Mens voel warmte vir die karakters, al lag jy vir hulle. Hulle omstandighede en gedrag word bespot, hulle is soms grotesk en absurd. Maar mens vóél iets vir hulle. Hulle hou trouens ‘n spieël voor jou gesig (weer eens: verskoning dat ek eggo wat Anna-Mart van der Merwe gesê het).
En die keuse van die akteurs werk perfek saam met die dialoog. Die koddige klein mannetjie wat De Klerk Oelofse vertolk is ‘n karikatuur, maar jy kry vir hom empatie net soveel soos jy vir hom lag (en ineenkrimp: want hulle almal verpersoonlik ons almal in die saal).
Baie skoolleerders. En natuurlik volwassenes. Hoewel almal vasgenael was en baie hard gelag het, wonder ek hoeveel skoolleerders hiervan sou verstaan, uit ‘n geskiedkundige oogpunt. Dit sal my fassineer om met mense te gesels wat duidelik na die eerste demokratiese verkiesing gebore is en gisteraand die stuk bygewoon het. Ek moet byvoeg dat ek reken hierdie is die soort stuk waar mens ouerleiding nodig het. Ek sou dink dis ‘n goeie idee as ouers hierdie saam met hul kinders kon gaan kyk (die hoërskoolleerders sal my stenig vir hierdie opmerking). Veral: dat ouers agterna met hulle kinders hieroor gesels.
Terwyl ek al daar weggery het, het die stuk opgehou om vir my snaaks te wees.
Die Van Aardes van Grootoor is aktueel en nodig vir gehore om vandag te sien, al gaan nie almal hiervan hou nie.
Ja, dis skreeusnaaks. Maar veral is dit hartverskeurend.
Hier is foto’s van die stuk wat reeds op LitNet verskyn het.
Akismet: wat op aarde …? (Hoe om pespos stop te sit.)
November 5, 2012 in Geen Kategorie
Zeppie het vandag agter die skerms ‘n blogles aangebied en ek het besluit om sy e-pos te steel en aan die groot klok te hang. Hy gee raad aan alle bloggers oor hoe om pespos (spam) stop te sit. Lees bietjie wat hy skryf (ek het sommer gespoeg en -plak):
“Ok klas vandag se les is bietjie meer gevorderd…let mooi op en vra as julle nie verstaan nie…
Van julle het seker al gesien in jou paneelbord heelbo staan daar die volgende boodskap…
‘Akismet is amper gereed. Jy moet jou Akismet API-sleutel intik sodat dit kan werk.
Nou Akismet is ‘n widget wat help om enige spam wat jy mag kry te help verhoed…ons almal is al seker al moeg vir $20 se skoene en $30 se handsakke
Die link onder jou paneelbord wat sê dat Akismet widget is amper reg, jy moet net ‘n key intik…as jy daarop kliek neem dit jou na Akismet om te registreer…
Daar kliek jy op signup…
In signup bladsy kliek jy op 3de opsie ‘ Personal’
Wat jou na die bladsy neem
nou daar is ‘n Slider bar…’WHAT IS AKISMET WORTH TO YOU?’
Slide hom na links tot $0 (for Free)
Tik in jou email adres en naam
en kliek ‘Continue’
Dan is jy geregistreer en hul mail vir jou die Akismet key
Wanner jy die mail kry…copy die key en gaan na jou paneelbord weer na die link wat sê Akismet is amper gereed…tik in die key daar kliek bywerkings opsie
Dan gaan jy na jou paneelbord se hulptuie
http://blogs.litnet.co.za/naam/wp-admin/widgets.php naam = jou blognaam
Daar is die Akismet hulptuig heelbo…click en drag hom na die sidebar Sidebar is heel regs Daar drag jy hom sê maar tot onder ‘Meta’…en ‘n blokkie met stippellyne sal verskyn…drop hom in die stippellyne…en kliek stoor
Done and Dusted, Zeppie”
Dankie, Zeppie! Groete, Naomi M
November 2, 2012 in Geen Kategorie
LitNet se liriekkompetisie, geborg deur Sanlam, staan kortweg bekend as Sing ‘it.
Wil jy in kennis gestel word as iemand kommentaar lewer? En hoe voeg mens ‘n intekenblokkie op jou blog by?
November 1, 2012 in Geen Kategorie
1. Ek het ‘n spul navrae ontvang van mense wat kennisgewings wil ontvang as iemand kommentaar lewer op ‘n blog of dan weer reageer op ‘n kommentaar.
Volg hierdie roete en laat weet of dit help.
Gaan na jou persoonlike webwerwe se paneelbord. Klik op Instellings. Gaan na “Discussion”.
Kyk onder “Email me whenever …”
Die opsies bestaan uit die feit dat jy ‘n e-pos kan ontvang as iemand kommentaar lewer of as iemand se kommentaar wag om deur jou gemodereer te word.
2. Om ‘n inteken- (subscriber) blokkie by te voeg, gaan na blaaie in jou paneelbord. Klik op Skep nuwe.
Maak die opskrif “inteken”.
Klik op die geel S2-blokkie.
Gaan na die heel onderste Subscribe2-blokkie
Jy verlaat die bladsy waarop jy is en rol op die bladsy waarheen jy geneem is, af tot by Enable Subscribe2 Widget. Merk Enable Subscribe2 Widget.
Gaan nou terug na jou paneelbord: na Appearance
Die subscribe2 Widget sal daar wees
Skuif (“drag”) daardie blokkie na die regterkant toe waar die ander hulptuigblokkies is (hulle name is: Soek, onlangse inskrywings, onlangse kommentare …).
Plak jou subscribe2 Widget-blokkie daar en vul die kategorieë in.
Noem hom sommer “inteken”
Stoor daardie nuwe widget-blokkie
Teken uit. Teken weer in.
Kyk gou na my blog om te sien: ek het pas self vir my ‘n intekenblokkie gekies.
Laat weet of julle regkom!
Share this:ShareFacebookTwitterGoogleLinkedInLike this:Like Loading... ← Previous Entries
Last 30 days: 8,946